नेपाली राजाहरूको देवत्वकरण झन् रोचक छ । राजालाई विष्णुको अवतार मानेर पूजा गर्ने, साक्षात देवतै मानिन्थ्यो । पृथ्वीनारायण शाहलाई अहिले एकथरीले देवत्वकरण र अर्कोथरीले दानवीकरण गरेका छन् । उनको वंश भएपछि राजा हुने परम्परामा पनि देवत्वकरणकै अंश थियो । राजा, नेता मात्र होइन, अभिनेता र गायक–गायिका पनि एकथरी उमेर समूहका लागि देउतासरह हुन्छन् । सिनेमाका हिरो, हिरोइन हुन् वा खेलाडी सबैको देवत्वकरण गर्छ, एउटा समूहले । त्यति मात्र होइन, नेपालमा अलि बढी नै देवत्वकरण भएको छ, सहिदहरूको पनि । तसर्थ, के कति सहिद भए र को सहिद हुन् भन्ने पहिचान गर्न नै कठिन छ ।
